《栎口守风诗》
南北朝·刘孝绰

春心已应豫，归路复当欢。如何此日风，霾曀骇波澜。

倏见摇心惨，俄瞻乡路难。赖有同舟客，移宴息层峦。

华茵藉初卉，芳樽散绪寒。谑浪虽云善，江流苦未安。

何由入故园，讵即纫新兰。寄谢浮丘子，暂欲暇飞鸾。

作者简介：（481—539）南朝梁彭城人，本名冉，字孝绰，小字阿士。七岁能文，年十四，代父起草诏诰，号“神童”。梁武帝天监初，起家著作佐郎。后迁尚书水部郎。作诗得武帝嗟赏。累擢秘书丞，廷尉卿。被到洽所劾，免官。位终秘书监。